**Izziņa par atzinumos sniegtajiem iebildumiem**

Ministru kabineta rīkojuma projekts

**“Par valsts nekustamā īpašuma Raiņa bulvārī 27, Rīgā, pārdošanu “, VSS-661**

|  |  |
| --- | --- |
| **Informācija par elektronisko saskaņošanu:**Datums:  | 12.08.2019. nosūtīts 5 dienu elektroniskai saskaņošanai. |
| Saskaņošanas dalībnieki: | Tieslietu ministrija, Veselības ministrija, Vides aizsardzības un reģionālās attīstības ministrija, Latvijas Pašvaldību savienība. |
|   |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas 30.07.2019.atzinumā Nr. 1-9.1/790 izteiktie iebildumi |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem e-saskaņošanā vienošanās nav panākta - nav**

|  |  |  |  |  |  |
| --- | --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | **Saskaņošanai nosūtītā projekta redakcija (konkrētā punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)**  | **Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija**  |
| 1 | 2 | 3 | 4 | 5 |
| 1. | *Rīkojuma projekta 2.punkts un anotācija* | **Tieslietu ministrijas izteiktie iebildumi:**Projekts paredz atsavināt nekustamo īpašumu (kadastra Nr. 0100 005 0032) – zemes vienību 781 m2 platībā (zemes vienības kadastra apzīmējums 0100 005 0032) un divas būves (būvju kadastra apzīmējumi 0100 005 0032 001 un 0100 005 0032 002) – Raiņa bulvārī 27, Rīgā. Atbilstoši projekta sākotnējās ietekmes novērtējuma ziņojuma (anotācija) (turpmāk – anotācija) I sadaļas 2. punktā norādītajam minētā nekustamā īpašuma sastāvā esošā būve nav ekspluatējama. Paskaidrojam, ka atbilstoši Būvniecības likuma 21. panta ceturtajai daļai par būves un tās elementu uzturēšanu atbilstoši būvei izvirzītajām prasībām visā tās ekspluatācijas laikā ir atbildīgs tās īpašnieks. Ņemot vērā minēto, lūdzam anotācijā sniegt informāciju par to, vai anotācijā norādītie nekustamā īpašuma trūkumi tiks novērsti līdz nekustamā īpašuma izsolei, vai arī, ka valsts nekustamā īpašuma izsoles noteikumos tiks ietverta informācija par atsavināmā nekustamā īpašuma tehnisko stāvokli un to, ka attiecīgā nekustamā īpašuma ieguvējam kā īpašniekam būs pienākums nodrošināt tā lietošanas drošību atbilstoši normatīvo aktu prasībām. | **Ņemts vērā.**Papildināta rīkojuma projekta anotācija. | **Rīkojuma projekta anotācija papildināta ar šādu informāciju:**“Saskaņā ar Būvniecības likuma 21. panta ceturto daļu par būves un tās elementu uzturēšanu atbilstoši būvei izvirzītajām prasībām visā tās ekspluatācijas laikā ir atbildīgs tās īpašnieks. Ņemot vērā minēto, valsts nekustamā īpašuma Raiņa bulvārī 27, Rīgā, izsoles noteikumos tiks ietverta informācija par atsavināmā nekustamā īpašuma tehnisko stāvokli un to, ka attiecīgā nekustamā īpašuma ieguvējam kā īpašniekam būs pienākums nodrošināt tā lietošanas drošību atbilstoši normatīvo aktu prasībām.” |
| 2. | *Rīkojuma projekta anotācija* | Atbilstoši Civillikuma 853. pantam visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, kādēļ, atsavinot galveno lietu, pie tās piederīga blakus lieta šaubu gadījumā atzīstama par atsavinātu kopā ar to, ja vien nav tieši noteikts pretējais. Anotācijā norādīts, ka Veselības ministrijas bilancē esošās inženierbūves – pagalms (bruģēts laukums), asfalts, žogs un dūmenis tiks atsavinātas kopā ar galveno lietu, pamatojoties uz Civillikuma 853. pantu. Vēršam uzmanību, ka saskaņā ar Civillikuma 994. pantu par nekustama īpašuma īpašnieku atzīstams tikai tas, kas par tādu ierakstīts zemesgrāmatā. Saskaņā ar Zemesgrāmatu likuma 1. pantu nekustamo īpašumu ierakstīšana un lietu tiesību nostiprināšana ir obligāta. Likuma “Par nekustamo īpašumu ierakstīšanu zemesgrāmatās” (turpmāk – Ierakstīšanas likums) 1. pants paredz, ka zemesgrāmatā ierakstāma, kā zeme, tā ēkas. Savukārt Ierakstīšanas likuma 19. panta pirmā daļa nosaka izņēmumus, kādas būves zemesgrāmatā nav ierakstāmas kā patstāvīgi īpašuma objekti, nevis, ka šīs būves vispār zemesgrāmatā nav jāieraksta. Atbilstoši likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14. panta ceturtajai daļai ēkas (būves), kuras Zemesgrāmatu nodaļā, Valsts zemes dienestā vai pašvaldībā nav reģistrētas kā patstāvīgi īpašuma objekti, uzskatāmas par zemes īpašnieka īpašumu atbilstoši Civillikuma 968. pantam. Ievērojot minēto lūdzam skaidrot, vai rīkojuma projektā minētās inženierbūves ir uzskatāmas par patstāvīgiem nekustamā īpašuma objektiem vai par zemes daļu saskaņā ar Civillikuma 968. pantu. Ja šīs būves, proti - bruģēts laukums un dūmenis, uzskatāmas par patstāvīgu nekustamā īpašuma objektu, lūdzam tās ierakstīt zemesgrāmatā un nostiprināt uz tām īpašuma tiesības un attiecīgi precizēt rīkojuma projekta 1. punktu. | **Ņemts vērā.**Tieslietu ministrijas iebildums ir izvērtēts un paskaidrojam, ka anotācijā minētās inženierbūves – pagalms (bruģēts laukums), asfalts, žogs un dūmenis ir nesaraujami saistītas ar valsts nekustamo īpašumu Raiņa bulvārī 27, Rīgā, kalpo galvenajai lietai, un kā galvenās lietas blakus lietas uzskatāmas par zemes daļu saskaņā ar Civillikuma 968.pantu, līdz ar to tās tiks atsavinātas kopā ar nekustamo īpašumu – Raiņa bulvārī 27, Rīgā.  |  |
| Papildus informējam, ka anotācija papildināta ar informāciju par 07.08.2019. noslēgto Nekustamā īpašuma Raiņa bulvārī 27, Rīgā daļas (zemesgabala) nomas līgumu Nr.01-31.3/79, nomas līgums pievienots paskaidrojošajiem materiāliem (datne: FMInf\_090819\_VM2). |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

  **Sigita Janvāre**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| (par projektu atbildīgās amatpersonas vārds un uzvārds)**Valsts akciju sabiedrības “Valsts nekustamie īpašumi” valdes locekle** |
| (amats) |
| **26407113** |
| (tālruņa un faksa numurs) |
| **Sigita.Janvare@vni.lv** |
| (e-pasta adrese) |

08.08.2019.

Līga Rozenberga

VAS „Valsts nekustamie īpašumi”

tiesību aktu speciāliste

67024608, Liga.Rozenberga@vni.lv